**ΕΝΗΜΕΡΩΣΗ ΓΙΑ ΤΟΥΣ ΑΝΑΠΛΗΡΩΤΕΣ ΣΧΟΛΙΚΟΥ ΕΤΟΥΣ 2024-2025**

**(30/8/2024)**

Για την καλύτερη εξυπηρέτησή σας και διευκόλυνση της υπηρεσίας και προκειμένου να γίνει η πρόσληψή σας στο ΕΡΓΑΝΗ, οι αναπληρωτές εκπαιδευτικοί οφείλετε:

Να συμπληρώσετε την ηλεκτρονική φόρμα με τα στοιχεία σας, το αργότερο μέχρι την **Τρίτη 3/9/2024,** πατώντας [**ΕΔΩ**](https://forms.gle/RSWuvcPSGgsE3qhp7)! και την ημέρα της πρόσληψης να **καταθέσετε** στο σχολείο που θα παρουσιαστείτε **όλα τα παρακάτω δικαιολογητικά σε έντυπη μορφή** (σύμφωνα και με τις οδηγίες του υπουργείου (<https://www.minedu.gov.gr/anaplirotes>) τα οποία θα χρειαστεί να ανεβάσετε και στην ηλεκτρονική **φόρμα**:

1. Πιστοποιητικά Ταυτοποίησης (αντίγραφο ταυτότητας).
2. Αντίγραφα των δικαιολογητικών των τυπικών προσόντων ένταξης στον κλάδο:

* Πτυχίο, και αν υπάρχουν Μεταπτυχιακοί τίτλοι σπουδών (φωτοαντίγραφα) με αίτηση αναγνώρισης συνάφειας  και Υπεύθυνη Δήλωση γνησιότητας (επισυνάπτονται τα σχετικά έντυπα)

1. Πρόσφατες ιατρικές βεβαιώσεις (καταθέτετε **μόνο** τις πρωτότυπες το αργότερο μέχρι πριν την 1η σας μισθοδοσία):

* **Παθολόγου**, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα και
* **Ψυχιάτρου**, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.

1. Υπεύθυνη δήλωση σύμφωνα με το [υπόδειγμα](https://www.minedu.gov.gr/publications/docs2021/2021-22_espa/%CE%A5%CE%A0%CE%95%CE%A5%CE%98%CE%A5%CE%9D%CE%97_%CE%94%CE%97%CE%9B%CE%A9%CE%A3%CE%97_%CE%91%CE%9D%CE%91%CE%A0%CE%9B%CE%97%CE%A1%CE%A9%CE%A4%CE%A9%CE%9D.doc) (συμπληρώνεται ηλεκτρονικά στον ακόλουθο σύνδεσμό: <https://dilosi.services.gov.gr/create/q/templates>).
2. Βεβαιώσεις προϋπηρεσίας (φωτοαντίγραφα μόνο εκτός ΟΠΣΥΔ, σε περίπτωση που έχει γίνει χρήση της γονικής άδειας του Ν.4808/2021, απαιτείται και η σχετική βεβαίωση προϋπηρεσίας), με αίτηση αναγνώρισης (επισυνάπτεται).
3. **Μόνο για γονείς με παιδιά (αφορά το οικογενειακό επίδομα):** Πρόσφατο πιστοποιητικό οικογενειακής κατάστασης (να έχει εκδοθεί εντός του τελευταίου τριμήνου) όπου να φαίνονται τα τέκνα. Οι εκπαιδευτικοί με τέκνα άνω των δεκαοκτώ ετών που σπουδάζουν, εκπληρώνουν την στρατιωτική τους θητεία ή είναι εγγεγραμμένα στο μητρώο ανέργων του ΟΑΕΔ θα πρέπει να προσκομίσουν πρόσφατες αντίστοιχες βεβαιώσεις.
4. **Μόνο για όσους προσλαμβάνονται 1η φορά στη ΔΔΕ Δωδεκανήσου ή εφόσον υπάρχει  τροποποίηση στοιχείων**: Φωτοαντίγραφο 1ης σελίδας βιβλιαρίου Τράπεζας με πρώτο όνομα δικαιούχου το όνομα του εκπαιδευτικού.
5. Βεβαίωση απογραφής ασφαλισμένο ως αποδεικτικά ΑΦΜ, ΑΜΚΑ, ΑΜΑ (Μπορείτε να το κατεβάσετε από την σελίδα <https://www.efka.gov.gr/el/anakoinoseis/bebaiose-apographes>).
6. Αντίγραφο [ΠΟΙΝΙΚΟΥ ΜΗΤΡΩΟΥ](https://www.gov.gr/ipiresies/dikaiosune/poiniko-metroo/antigrapho-poinikou-metroou) (μπορείτε να το εκδώσετε απο το [gov.gr](https://www.gov.gr/ipiresies/dikaiosune/poiniko-metroo/antigrapho-poinikou-metroou)). επειδή καθυστερεί η απάντηση, μπορείτε να ανεβάσετε την αίτηση και να την καταθέσετε σε έντυπη μορφή στο σχολείο που θα καταθέ

**ΠΡΟΣΟΧΗ:**

**- Παρακαλούμε διαβάστε προσεκτικά τις οδηγίες. Θα χρειαστεί να ανεβάσετε αρκετά αρχεία, τα οποία καλό θα ήταν να έχετε ήδη έτοιμα και με τον σωστό τρόπο αποθηκευμένα ως προς τον τίτλο των αρχείων: ΕΠΩΝΥΜΟ\_ΟΝΟΜΑ\_ΤΙΤΛΟΣ ΕΓΓΡΑΦΟΥ.**

***- Αν ήδη έχετε προσληφθεί στο παρελθόν στη ΔΔΕ Δωδεκανήσου*, ΔΕΝ απαιτούνται τα παρακάτω έγγραφα, εκτός και αν υπάρχει τροποποίηση:**

**Αντίγραφο Ταυτότητας, πτυχίο, φωτοαντίγραφο 1ης σελίδας βιβλιαρίου Τράπεζας (δεν απαιτείται να τα υποβάλετε εκ νέου στο σχολείο γιατί υπάρχουν ήδη στον φάκελό σας)**

**- Σε περίπτωση που ΔΕΝ αποδέχεστε τον διορισμό σας, παρακαλούμε να μας στείλετε συμπληρωμένη την Υπεύθυνη Δήλωση Μη Αποδοχής.**

Ευχαριστούμε!

Γρηγοριάδου Γεωργία

------------------------------

[Δ/νση Δευτεροβάθμιας Εκπαίδευσης Δωδεκανήσου](http://dide.dod.sch.gr/index_el.asp)

Γραφείο Αναπληρωτών

Τηλέφωνο: 2241364836

[ganapl@dide.dod.sch.gr](mailto:ganapl@dide.dod.sch.gr)